ai4bharat/Pralekha huggingface dataset:
రైల్వే మంత్రిత్వ శాఖ
మే 11 నాటికి  దేశంలో 468 “శ్రామిక్ స్పెషల్” రైళ్లు నడిపిన భారత రైల్వే
ప్రయాణికులకు ఉచిత ఆహారం, నీరు సరఫరా
ప్రయాణికులను పంపుతున్న రాష్ట్రం, వారి గమ్య స్థానమైన రాష్ట్రం రెండింటి అనుమతికి లోబడే రైలు సర్వీసుల నిర్వహణ
భౌతికదూరం నియమం అమలు
“శ్రామిక్ స్పెషల్” రైళ్లలో ఒక్కో దానిలో 1200 మంది ప్రయాణికులకు ప్రయాణ వసతి
దేశంలోని భిన్న ప్రాంతాల్లో చిక్కుకుపోయిన వలస కార్మికులు, యాత్రికులు, ప్రయాణికులు, విద్యార్థులు, ఇతర వర్గాల ప్రజలను వారి గమ్యాలకు తరలించాలని హోం మంత్రిత్వ శాఖ జారీ చేసిన ఆదేశాలకు అనుగుణంగా ప్రత్యేక శ్రామిక్ స్పెషల్ రైళ్లు నడపాలని రైల్వే శాఖ నిర్ణయించింది.
సోమవారం నాటికి  దేశంలోని వివిధ రాష్ర్టాలకు 468 “శ్రామిక్ స్పెషల్” రైళ్లను నడిపారు. వాటిలో 363 రైళ్లు గమ్యాలకు చేరుకోగా 105 రైళ్లు ఇప్పటికి ప్రయాణంలో ఉన్నాయి.
వివిధ రాష్ర్టాలకు చేరిన రైళ్ల వివరాలు ఇలా ఉన్నాయి. ఆంధ్రప్రదేశ్ , బీహార్ , హిమాచల్ ప్రదేశ్ , జార్ఖండ్ , మధ్యప్రదేశ్ , మహారాష్ట్ర , ఒడిశా , రాజస్థాన్ , తెలంగాణ , ఉత్తరప్రదేశ్ , పశ్చిమ బెంగాల్ , తమిళనాడు .
ఈ రైళ్లు తిరుచిరాపల్లి, టిట్లాఘర్, బరౌనీ, ఖాండ్వా, జగన్నాథ్పూర్, ఖుర్దా రోడ్, ప్రయాగ్ రాజ్, చాప్రా, బలియా, పర్నియా, వారణాసి, దర్భాంగా, గోరఖ్ పూర్, లక్నో, జాన్ పూర్, హాతియా, బస్తి, కతిహార్, దానాపూర్, సహర్సా నగరాలకు వలసకార్మికులను తరలించాయి.
భౌతిక దూరం పాటిస్తూనే ఈ శ్రామిక్ స్పెషల్ రైళ్లలో ఒక్కో దానిలో 1200 మంది వరకు ప్రయాణించవచ్చు. రైలు ఎక్కడానికి ముందే ప్రయాణికుల స్ర్కీనింగ్ నిర్వహించారు. ఈ రైళ్లలో ప్రయాణికులందరికీ ఉచితంగా ఆహారం, నీరు అందించారు.
ఆర్థిక మంత్రిత్వ శాఖ
ప్రభుత్వ రుణ వివరాలతో 9వ ఎడిషన్ ‘స్టేటస్ పేపర్’ విడుదల
కేంద్ర ప్రభుత్వపు రుణ అంశాలను వెల్లడిస్తూ సర్కారు శుక్రవారం  ఒక ‘స్టేటస్ పేపర్’ను విడుదల చేసింది. ఇది కేంద్ర ప్రభుత్వం వెల్లడించిన 9వ ఎడిషన్ ‘స్టేటస్ పేపర్’ కావడం గమనార్హం. భారత ప్రభుత్వ మొత్తం రుణ స్థితిపై వివరణాత్మక విశ్లేషణతో ఈ ‘స్టేటస్ పేపర్’ పేపర్ను సర్కారు వెల్లడించింది. కేంద్ర ప్రభుత్వం 2010-11 నుండి భారత ప్రభుత్వ రుణ స్థితిపై ‘స్టేటస్ పేపర్’ను విడుదల చేస్తూ వస్తోంది. ఏడాది పొడుగున ప్రభుత్వం జరిపిన రుణ కార్యకలాపాల యొక్క వివరణాత్మక ఖాతాను ఈ పేపర్ వెలుగులోకి తెచ్చింది. తద్వారా ఈ పత్రం రుణ లావాదేవీలలో మరింత పారదర్శకతను పెంపొందించనుంది. ఇది 2018-19 సంవత్సరానికి కేంద్ర ప్రభుత్వపు ద్రవ్యలోటుకు సంబంధించి ఆర్థిక కార్యకలాపాల వివరాలను కలిగి ఉంది. ప్రభుత్వపు రుణ పోర్ట్ఫోలియో వివేకవంతమైన రిస్క్ ప్రొఫైల్తో వర్గీకరించబడుతుంది. కేంద్ర ప్రభుత్వం ప్రధానంగా తన ఆర్థిక లోటును పుడ్చుకొనేందుకు గాను మార్కెట్ పరిణామాలతో అనుసంధానత కలిగిన వివిధ రకాల రుణాలను ఆశ్రయిస్తుంది. రుణ స్థిరత్వానికి సంబందించిన సాంప్రదాయక సూచికలు, అనగా ప్రభుత్వ రుణం, జీడీపీ నిష్పత్తి, వడ్డీ చెల్లింపులు, రెవెన్యూ ఆదాయాలు, స్వల్పకాలిక రుణ షేర్లు, బయటి నుంచి తీసుకున్న రుణాలు, రుణాలలో ఎఫ్ఆర్బీల మొత్తం తదితర అంశాలు సమగ్ర పద్ధతిలో స్టేటస్ పేపర్లో వివరంగా విశ్లేషించబడ్డాయి. ఈ పత్రంలో 2019-20 నుండి 2021-22 వరకు వివిధ ఆర్థిక సంవత్సరాలకు కేంద్ర ప్రభుత్వ రుణ నిర్వహణ వ్యూహాన్ని కూడా పొందుపరచబడి ఉంది. ఇది కేంద్ర ప్రభుత్వం రుణాలు తీసుకునే ప్రణాళికకు మార్గనిర్దేశం చేస్తుంది. ఈ ‘స్టేటస్ పేపర్’ కేంద్ర ఆర్థిక మంత్రిత్వ శాఖకు చెందిన ఈ కింది వెబ్సైట్ నందు అందుబాటులో ఉంది:
(https://dea.gov.in/public-debt-management.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
సి.ఎస్.సి.ల ద్వారా ఆధార్ సవరణల సదుపాయాన్ని అనుమతించిన యు.ఐ.డి.ఎ.ఐ.
పౌరులకు సేవలు అందించేందుకు 20,000 సి.ఎస్.సి.లు
గ్రామీణ ప్రాంతాల్లో నివసిస్తున్న వారికి భారీ ఉపశమనం కలిగించేలా, ది యునిక్ ఐడెంటిఫికేషన్ అథారిటీ ఆఫ్ ఇండియా  ఐటీ మరియు ఎలక్ట్రానిక్స్ మంత్రిత్వ శాఖ పరిధిలోని బ్యాంకింగ్ కరస్పాండెంట్లు  ఆపరేట్ చేస్తున్న ఎస్.పి.వి. అయిన 20,000 కామన్ సర్వీస్ సెంటర్  లలో ఆధార్ అప్ డేట్ సదుపాయాన్ని ప్రారంభించేందుకు అనుమతించింది. ఈ విషయాన్ని కేంద్ర కమ్యూనికేషన్స్, ఎం.ఈ.ఐ.టి.వై మరియు లా అండ్ జస్టిస్ శాఖల మంత్రి శ్రీ రవిశంకర్ ప్రసాద్ ట్విట్టర్ ద్వారా పేర్కొన్నారు.
దాదాపు 20,000 సి. ఎస్.సి. లు పౌరులకు ఈ సేవను అందించగలవని కేంద్ర మంత్రి ట్వీట్ చేశారు. బాధ్యతాయుతంగా ఆధార్ పనిని ప్రారంభించాలని, ఈ విషయంలో యుఐడిఏఐ జారీ చేసిన సూచనల మేరకు సి.ఎస్.సి, వి.ఎల్.ఈ.లను ఆయన కోరారు. ఈ సదుపాయం గ్రామీణ పౌరులలో అధిక సంఖ్యలో వారి నివాస స్థలానికి చేరువలో ఆధార్ సేవలను పొందడానికి సహాయపడుతుందని ఆయన పేర్కొన్నారు.
బ్యాంకింగ్ సదుపాయాలతో కూడిన సి.ఎస్.సి.లు తమకు అవసరమైన మౌలిక సదుపాయాలను అప్ గ్రేడ్ చేసి, అవసరమైన ఇతర ఆమోదాలను పొందిన తర్వాత యు.ఐ.డి.ఎ.ఐ. పనులను ప్రారంభించడానికి జూన్ కి గడువును నిర్ణయించింది. ఏదేమైనా ఆధార్ నవీకరణ పనులను త్వరలో ప్రారంభించడానికి యు.ఐ.డి.ఎ.ఐ. కోరిన సాంకేతిక మరియు ఇతర నవీకరణలను వెంటనే పూర్తి చేయాలని అన్ని బి.సి. లను కోరినట్లు సి.ఎస్.సి. సి.ఈ.ఓ. డాక్టర్ దినేష్ త్యాగి తెలిపారు.
సి.ఎస్.సి. ద్వారా ఆధార్ అప్ డేట్ పనులను పునఃప్రారంభించినందుకు కేంద్ర మంత్రి శ్రీ రవిశంకర్ ప్రసాద్ కు ధన్యవాదాలు తెలిపిన డాక్టర్ త్యాగి, ప్రధాని శ్రీ నరేంద్ర మోడీ సూచించిన విధంగా డిజిటల్ ఇండియా లక్ష్యాలను సాధించే ప్రయత్నాలను మరింత బలోపేతం చేస్తామని తెలిపారు.
కోవిడ్ -19 వ్యాప్తిని నివారించడానికి విధించిన లాక్ డౌన్ పరిమితుల సమయంలో సి.ఎస్.సి. ద్వారా ఆధార్ నవీకరణ సేవలను ప్రారంభించడం కూడా పెద్ద ఉపశమనం కలిగిస్తుంది. ఆధార్ అప్ డేట్ చేయడానికి 20,000 అదనపు కేంద్రాలు అందుబాటులో ఉన్నందున, ముఖ్యంగా గ్రామీణ ప్రాంతాల్లోని వినియోగదారులు ఈ పని కోసం బ్యాంక్ శాఖల్లోని లేదా పోస్ట్ ఆఫీసుల్లోని ఆధార్ కేంద్రాలను సందర్శించాల్సిన అవసరం లేదు.
--
(
ప్రధాన మంత్రి కార్యాలయం
డిజిటల్జ్యోత్ పై మన స్వాతంత్రసమరయోధులకు నివాళులను షేర్చేయాల్సిందిగా ప్రజలకు పిలుపునిచ్చిన ప్రధానమంత్రి
ఆజాది కా అమృత్ మహోత్సవ్ను బలోపేతం చేసేందుకు డిజిటల్ జ్యోత్పై మన స్వాతంత్ర సమరయోధులకు నివాళులను షేరు్చేయవలసిందిగా ప్రధానమంత్రి శ్రీ నరేంద్రమోదీ ప్రజలకు విజ్ఞప్తి చేశారు.
(ఇందుకు సంబంధించి ప్రధానమంత్రి వరుస ట్వీట్లు చేస్తూ,
" మన స్వాతంత్ర పోరాట యోధులకు ప్రత్యేక నివాళి!
మన స్వాతంత్ర సమరయోధులకు కృతజ్ఞతాపూర్వక నివాళి తెలియజేస్తూ మీ హృదయపూర్వక సందేశాన్ని తెలియజేసేందుకు డిజిటల్ జ్యోత్ మీకు అవకాశం కల్పిస్తుంది.
ఢిల్లీలోని సెంట్రల్ పార్క్ లో స్కైబీమ్ లైట్ను ఏర్పాటు చేయడం జరిగింది. ప్రతి ఒక్క నివాళితో డిజిటల్ జ్యోత్ మరింత ప్రకాశవంతమౌతుంది. ఈ ప్రత్యేక కృషిలో పాలుపంచుకోండి.ఆజాది కా అమృత్ మహోత్సవ్ను బలోపేతం చేయండి.
హోం మంత్రిత్వ శాఖ
జమ్ము&కాశ్మీర్లో ఖాళీ పోస్టులు
జమ్ము & కాశ్మీర్లో ఖాళీగా ఉన్న పోస్టుల గురించి మంగళవారం లోక్సభలో అడిగిన ఒక ప్రశ్నకు శ్రీ నిత్యానంద రాయ్ దిగువ వివరాలను లిఖితపూర్వకంగా ఇచ్చారు.
ప్రభుత్వంలో నియామకాలు సహా, జమ్ము & కాశ్మీర్ ప్రభుత్వం పలు పాలనాపరమైన సంస్కరణలు తీసుకువచ్చింది. కేంద్రపాలిత ప్రాంతం ఏర్పడిన తర్వాత పారదర్శక ప్రక్రియలో భారీ ఎత్తున రిక్రూట్మెంట్ డ్రైవ్ను చేపట్టడం జరిగింది.
జమ్మ&కాశ్మీర్ ప్రభుత్వంలో మొత్తం 33,426 గెజిటెడ్/ నాన్ గెజిటెడ్ కేటగిరీలను గుర్తించగా, డిసెంబర్ 2022 నాటికి 25,450 ఖాళీలను భర్తీ చేయడం జరిగింది. నియామకాల కోసం నియామక ఏజెన్సీలు 7,976 పోస్టులకు ప్రకటనలను ఇచ్చాయి.
ప్రభుత్వంలో ఖాళీలను గుర్తించడం, నియామకం అనేది నినరంతరంగా సాగే ప్రక్రియ. దీనినే వేగవంతమైన నియామక డ్రైవ్ కింద చేపట్టడం జరుగుతోంది.
స్థిరమైన ఆదాయ సృష్టి కోసం యూనిట్లను ఏర్పాటు చేసేందుకు సబ్సిడీతో కూడిన రుణాలతో వివిధ విభాగాల ద్వారా పలు స్వయం ఉపాధి పధకాలను అమలు చేసేందుకు నిరుద్యోగతను తగ్గించేందుకు జమ్ము& కాశ్మీర్ ప్రభుత్వం వివిధ చొరవలను తీసుకుంది.
ఉపాధి అవకాశాల కోసం మిషన్ యూత్, గ్రామీణ ఉపాధి మిషన్, హిమాయత్, పిఎంఇజిపి, అవసర్, తేజస్విని వంటి అనేక స్వయం ఉపాధి పథకాలను అమలు చేస్తున్నారు.
ప్రస్తుత ఆర్థిక సంవత్సరంలో 21-03-2023 వరకు ఈ పథకాల ద్వారా 2,01,299 ఉపాధులను సృష్టించడం జరిగింది.
నేషనల్ శాంపుల్ సర్వే ఆఫీస్  నిర్వహించిన నియమితకాల శ్రామిక శక్తి సర్వే  ఫలితాల ప్రకారం, ఏప్రిల్ - జూన్ 2021 కాలానికి జమ్ము&కాశ్మీర్లో నిర్ధిష్టంగా విద్యావంతులైన యువతకు సంబంధించిన నిరుద్యోగత రేటు అంచనాలు అందుబాటులో లేవు.
అయితే, నేషనల్ శాంపుల్ సర్వే ఆఫీస్  నిర్వహించిన పిఎల్ఎఫ్ఎస్ ఆధారంగా, 15-29 ఏళ్ళ వయసున్న యువతలో అంచనా వేసిన నిరుద్యోగత రేటు జమ్ము & కాశ్మీర్లో 18,3 శాతంగా ఉంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకాలపై తాజా సమాచారం
కోవిడ్-19 టీకాల కార్యక్రమంలో భాగంగా తొలినాడే భారత్ లో
పెద్ద సంఖ్యలో టీకాలు; అనేక ప్రధాన దేశాలకంటే ఎక్కువ
ఇప్పటివరకు 2.24 లక్షలమందికి పైగా కోవిడ్ టీకాలు
రెండో రోజున 6 రాష్ట్రాల్లో 17,072 మందికి టీకాలు
టీకాల తరువాత ముగ్గురు ఆస్పత్రిలో చేరినట్టు సమాచారం
కోవిడ్-19 టీకాల కార్యక్రమంలో భాగంగా భారతదేశం తొలి రోజే అతిపెద్ద సంఖ్యలో టీకాలు అందించగలిగింది. ప్రపంచంలో నే అతి భారీ కార్యక్రమంగా పేరుతెచ్చుకున్న ఈ టీకాల కార్యక్రమంలో ఇంత భారీగా టీకాలు వేయటం అమెరికా, బ్రిటన్, ఫ్రాన్స్ దేశాల కంటే ఎక్కువ కావటం గమనార్హం. తాత్కాలిక నివేదిక ప్రకారం ఇప్పటివరకు మొత్తం 2,24,301 మంది టీకాలు వేయించుకున్నారు.
దేశవ్యాప్తంగా జరిగిన రెండో రోజు టీకాల కార్యక్రమం కూడా విజయవంతంగా సాగింది. మొత్తం ఆరు రాష్ట్రాల్లోని 553 కేంద్రాలలో రెండవ రోజైన ఆదివారం నాడు 17,072 మంది టీకాలు వేయించుకున్నారు.
|
|
సంఖ్య
|
|
రాష్ట్రం
|
|
టీకా ప్రదేశాలు
|
|
1
|
|
ఆంధ్ర ప్రదేశ్
|
|
308
|
|
2
|
|
అరుణాచల్ ప్రదేశ
|
|
14
|
|
3
|
|
కర్నాటక
|
|
64
|
|
4
|
|
కేరళ
|
|
1
|
|
5
|
|
మణిపూర్
|
|
1
|
|
6
|
|
తమిళనాడు
|
|
165
|
|
|
|
భారత్ మొత్తం
|
|
553
రోజువారీ ఆరోగ్య సేవలకు విఘాతం కలగకుండా ఉండటానికి వీలుగా వారంలో నాలుగు రోజులపాటు టీకాల కార్యక్రమం సాగేటట్టు చూడాలని కేంద్ర ప్రభుత్వం రాష్ట్రాలకు, కేంద్రపాలిత ప్రాంతాలకు సూచించింది. కొన్ని రాష్ట్రాలు ఇప్పటికే టీకాలిచ్చే రోజుల సమాచారాన్ని ప్రచారం చేశాయి.
జనవరి 16, 17 తేదీలలో టీకాల అనంతర ప్రతికూల ఘటనలు 447 నమోదయ్యాయి. అందులో ముగ్గురిని మాత్రమే ఆస్పత్రిలో చేర్చాల్సి వచ్చింది. వారిలో ఒకరిని 24 గంటలలోపే ఢిల్లీలోని నార్తర్న్ రైల్వే హాస్పిటల్ నుంచి డిశ్చార్జ్ చేశారు. మరొకరిని ఢిల్లీ ఎయిమ్స్ నుంచి డిశ్చార్జ్ చేయగా మూడో వ్యక్తి రిషీకేశ్ ఎయిమ్స్ లో డాక్టర్ల పర్యవేక్షణలో కొనసాగుతున్నారు. ఇప్పటిదాకా నమోదైన ప్రతికూల ఘటనల్లో జ్వరం, తలనొప్పి, కళ్ళుతిరగటం లాంటి స్వల్ప సమస్యలు మాత్రమే ఎక్కువగా ఉన్నాయి.
నిజానికి టీకాతో గాని, టీకా ప్రక్రియతోగాని సంబంధం ఉండే అవకాశం లేని చిన్న చిన్న వైద్య పరమైన సమస్యలే ఈ టీకాల అనంతరం కనబడుతున్న ఆకస్మిక ప్రతికూల అంశాలని తెలుస్తోంది. టీకాల ప్రదేశం దగ్గర ఎలాంటి అవాంఛనీయ లక్షణాలు కనబడినా తక్షణ సాయం కోసం అవసరమైన అన్ని ఏర్పాట్లూ ఉన్నాయి. రవాణా, ఆస్పత్రికి తరలింపు, వైద్య పరీక్షలు, తక్షణ చికిత్స, తీవ్రత అంచనా కోసం కూడా ఏమేం చేయాల్లో అన్నిటికీ తగిన పూర్తిస్థాయి ఏర్పాట్లు సిద్ధం చేశారు.
టీకాల కార్యక్రమంలో పురోగతిని సమీక్షించటంతోబాటు ఈ ప్రక్రియలో ఎదురైన సమస్యలు, అవరోధాలు తగుతర అంశాలను చర్చించటంతోబాటు మరింత మెరుగ్గా నిర్వహించేందుకు తీసుకోవాల్సిన చర్యలమీద రాష్ట్రాలు, కేంద్రపాలిత ప్రాంతాలతో సమీక్షా సమావేశం కూడా జరిగింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 180.13 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 38,069
మొత్తం కేసుల్లో క్రియాశీల కేసులు 0.09%
ప్రస్తుత రికవరీ రేటు 98.71%
గత 24 గంటల్లో 5,559 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,37,072 కు పెరిగింది.
గత 24 గంటల్లో 3,116 కొత్త కేసులు నమోదయ్యాయి.
రోజువారీ పాజిటివిటీ రేటు 0.41%
వారపు పాజిటివిటీ రేటు 0.50%
గత 24 గంటల్లో చేసిన 7,61,737 కొవిడ్ పరీక్షలతో కలిపి ఇప్పటివరకు 77.85 కోట్ల పరీక్షలు చేశారు.
రక్షణ మంత్రిత్వ శాఖ
అటల్ టన్నెల్పై వెబ్నార్ను ప్రారంభించిన రక్షణమంత్రి శ్రీ రాజ్నాథ్సింగ్; ఇటువంటి గొప్ప నిర్మాణాలను నిర్మించడానికి జాతీయ స్పూర్తి, ఆత్మగౌరవం చాలా ముఖ్యమని వెల్లడి.
ఐఐటిలు, ఎన్ఐటిలు మరియు ఇతర సాంకేతిక సంస్థల ప్రయోజనం కోసం..ఈ సొరంగం నిర్మాణంలో ఎదురైన అనుభవాలను పంచుకునేందుకు బోర్డర్ రోడ్స్ ఆర్గనైజేషన్ జనవరి 11న అటల్ టన్నెల్పై వెబ్నార్ను నిర్వహించింది.
కోవిడ్ -19 పరిమితుల మధ్య అనేక సాంకేతిక సవాళ్లు ఉన్నప్పటికీ ఈ ఇంజనీరింగ్ అద్భుతాన్ని నిర్మించినందుకు బీఆర్వో ఇంజనీర్లను రక్షణ మంత్రి శ్రీ రాజనాథ్ సింగ్ ప్రశంసించారు. సెరినల్లా అనే ఫాల్ట్ జోన్ యొక్క ఉదాహరణను ఆయన ఈ సందర్భంగా ఉదహరించారు. ఇది విదేశీ ఇంజనీర్లకు కూడా తీవ్రమైన సవాలుగా మారిందన్నారు. కానీ మన ఇంజనీర్లు సెరినల్లా సవాలును అధిగమించడంలో విజయవంతమయ్యారు" అని రక్షణ మంత్రి అన్నారు. అటల్ టన్నెల్ వంటి గొప్ప నిర్మాణాన్ని నిర్మించడానికి ఇటుకలు మరియు మోర్టార్ మాత్రమే కాదు.. జాతీ గౌరవం, మరియు ప్రతిష్టకు చాలా ప్రాముఖ్యత ఉందని చెప్పారు. భారతీయ శాస్త్రవేత్తలు మరియు ఇంజనీర్ల గత విజయాలను రక్షణమంత్రి గుర్తుచేసుకున్నారు. వారు తమ నైపుణ్యాన్ని,శక్తిని ఎల్లప్పుడూ చూపించారని చెప్పారు.
కొవిడ్-19 సవాళ్లను అధిగమించడానికి ఆత్మనిర్భర్ భారత్ అభియాన్ గురించి శ్రీ రాజ్ నాథ్ సింగ్ మాట్లాడుతూ.." మన దేశీయ అవసరాలకు మాత్రమే కాకుండా ఇతర దేశాలకు సరఫరా చేసేందుకు పిపిఇ కిట్లు, మాస్క్లు, శానిటైజర్లు మొదలైనవి ఉత్పత్తి చేయడానికి మన వనరులను త్వరగా సమీకరించగలిగాము". అని చెప్పారు. సరిహద్దు ప్రాంతాల అభివృద్ధికి ప్రభుత్వం అధిక ప్రాధాన్యత ఇచ్చిందని, బీఆర్వో తన శ్రామికసామర్ధ్యంలో 67% ఉత్తర సరిహద్దుల్లో మోహరించిందని ఆయన అన్నారు. 2020లో కొవిడ్-19 పరిమితుల మధ్య బీఆర్వో యొక్క ప్రయత్నాలను మరియు సాధించిన విజయాలను ప్రశంసించారు.బీఆర్వో బడ్జెట్లో కోత లేదని రక్షణమంత్రి స్పష్టం చేశారు.
సముద్రమట్టానికి 3000 మీటర్ల ఎత్తులో ప్రపంచంలో అతిపెద్ద సొరంగం  నిర్మాణ సమయంలో ఎదురైన అనుభవాలు మరియు సవాళ్లను జాబితా చేసే కాంపెడియం పత్రాలను రక్షణ మంత్రి విడుదల చేసింది.
రోహ్తాంగ్లోని అటల్ టన్నెల్ను 2020 అక్టోబర్ 3 న ప్రారంభించిన ప్రధాని శ్రీ నరేంద్ర మోదీ..ఇంజనీరింగ్ ఇనిస్టిట్యూట్లోని విద్యార్థులు, నిపుణుల ప్రయోజనాల కోసం ఇలాంటి సంకలనాన్ని తీసుకురావాలని సూచించారు.
ఈ వెబ్నార్ అధ్యాపక సభ్యులు మరియు ఔత్సాహిక విద్యార్థుల జ్ఞానాన్ని పెంచుతుంది. ముఖ్యంగా సొరంగం నిర్మాణంలో భవిష్యత్ సవాళ్లను పరిష్కరించడంలో ఫైనల్ టెర్మ్ విద్యార్థులకు ఉపయోగపడుతుంది. ఈ వెబ్నార్లో 1,000 మందికి పైగా పాల్గొన్నారు.
ప్రారంభ సమావేశానికి చీఫ్ ఆఫ్ డిఫెన్స్ స్టాఫ్ జనరల్ బిపిన్ రావత్, ఆర్మీ చీఫ్ జనరల్ ఎంఎం నరావణే, రక్షణ కార్యదర్శి డాక్టర్ అజయ్ కుమార్, డిజి బిఆర్ఓ లెఫ్టినెంట్ జనరల్ రాజీవ్ చౌదరి కూడా హాజరయ్యారు.
హోం మంత్రిత్వ శాఖ
వలసదారులకు ఆర్థిక సహాయం
అనివార్యమైన లాక్ డౌన్ కాలంలో, ప్రజలు నిత్యావసర సామాగ్రి అందుబాటులో లేక ఇబ్బందులు పడకూడదని కేంద్ర ప్రభుత్వం పూర్తిగా స్పృహలో ఉండి, అనేక చర్యలు చేపట్టింది. జాతీయ స్థాయిలో కంట్రోల్ రూమ్ ల ద్వారా పరిస్థితిని ప్రతి రోజూ 24 గంటలూ నిశితంగా పరిశీలించింది. వలస కార్మికులతో సహా నిరాశ్రయులకు ఆహారం, ఆరోగ్య సంరక్షణ మరియు ఆశ్రయం కల్పించాలనే ఉద్దేశ్యంతో, 28.03.2020 తేదీన కేంద్ర ప్రభుత్వం ఈ ప్రయోజనం కోసం రాష్ట్ర విపత్తు ప్రతిస్పందన నిధి  ను ఉపయోగించడానికి రాష్ట్ర ప్రభుత్వాలను అనుమతించింది.
వలస కార్మికులకు ఆశ్రయం, ఆహారం, నీరు, ఆరోగ్య సదుపాయాలు మరియు సరైన కౌన్సిలింగ్ అందించడానికి అవసరమైన అన్ని చర్యలు తీసుకోవటానికి దేశీయ వ్యవహారాల మంత్రిత్వ శాఖ  కూడా రాష్ట్రాలు / కేంద్ర పాలిత ప్రాంతాలకు  లకు క్రమం తప్పకుండా ఎప్పటికప్పుడు తగిన సూచనలు జారీ చేసింది.
2020 ఏప్రిల్, 19వ తేదీన రాష్ట్రాలు / కేంద్ర పాలిత ప్రాంతాలలో వలస కార్మికుల కదలికలను ఎమ్.హెచ్.ఏ. అనుమతించింది. తద్వారా ఈ కార్మికులు పారిశ్రామిక, వ్యవసాయం, నిర్మాణం, తయారీ మరియు ఎం.ఎన్.ఆర్.ఈ.జి.ఏ. పనులలో నిమగ్నమవ్వవచ్చు. ఎందుకంటే 20.04.2020 తేదీ నుండి కంటైన్మెంట్ జోన్ల వెలుపల అదనపు కార్యకలాపాలు అనుమతించబడ్డాయి. 2020 ఏప్రిల్ 29వ తేదీన మరియు 2020 మే నెల 1వ తేదీన ఎమ్.హెచ్.ఎ. విడుదల చేసిన ఆదేశాల ప్రకారం, వలస కార్మికులను, వరుసగా బస్సులు మరియు శ్రామిక్ ప్రత్యేక రైళ్ళ ద్వారా వారి స్వస్థలాలకు తరలించడానికి అనుమతించడం జరిగింది.
కోవిడ్-19 లాక్ డౌన్ సమయంలో తమ సొంత రాష్ట్రానికి చేరుకోవడానికి ప్రయత్నిస్తున్నప్పుడు రహదారిపై మృతి చెందిన వారి సంఖ్య గురించిన వివరాలు ఖచ్చితంగా సేకరించడం వీలుకాలేదు. అయితే, వలస కార్మికుల కదలికలను సులభతరం చేయడానికి అవసరమైన అన్ని చర్యలను కేంద్ర ప్రభుత్వం తీసుకోవడం జరిగింది.
కరోనా వైరస్ కు వ్యతిరేకంగా పోరాడటానికి వీలుగా పేదలకు సహాయం చేసేందుకు, కేంద్ర ప్రభుత్వం, 2020 మార్చి, 26వ తేదీన, “ప్రధాన మంత్రి గరీబ్ కళ్యాణ్ యోజన” కింద, 1.70 లక్షల కోట్ల రూపాయలతో సహాయక ప్యాకేజీని ప్రకటించింది. ఈ పధకం కింద, సుమారు 42 కోట్ల మంది పేద ప్రజలు, 68,820 కోట్ల రూపాయల మేర ఆర్ధిక సహాయాన్ని స్వీకరించారు. కోవిడ్-19 వ్యాప్తి నేపథ్యంలో గ్రామాలకు తిరిగి వచ్చే వలస కార్మికులకు ఉపాధి మరియు జీవనోపాధి అవకాశాలను మెరుగుపరచడానికి, కేంద్ర ప్రభుత్వం 2020 జూన్ 20వ తేదీన “గరీబ్ కళ్యాణ్ రోజ్ గార్ అభియాన్” ను కూడా ప్రారంభించింది.
ఈ రోజు లోక్సభలో అడిగిన ఒక ప్రశ్నకు హోం శాఖ సహాయ మంత్రి శ్రీ నిత్యానంద్ రాయ్ తాను సమర్పించిన లిఖిత పూర్వక సమాధానంలో ఈ విషయాన్ని వెల్లడించారు.
ఆర్థిక మంత్రిత్వ శాఖ
2024 నాటికి నాసిన్ అకాడమీని పూర్తి చేస్తాం: అంతర్జాతీయ స్థాయిలో సంస్థ ను తీర్చిదిద్దుతాం: శ్రీమతి నిర్మలా సీతారామన్
2023 సెప్టెంబర్ నుంచి ప్రొబేషనరి ఐఆర్ఎస్ అధికారులకు ప్రారంభం కానున్న శిక్షణ.
రాష్ట్రానికి ఎటువంటి లోపం లేకుండా అన్ని రకాల కేంద్రం సహకారం: కేంద్ర ఆర్థిక మంత్రి
నేషనల్ అకాడమీ ఆఫ్ కస్టమ్స్, ఇండైరెక్ట్ టాక్సెస్ మరియు నార్కోటిక్స్  అకాడమీని 2024 సంవత్సరం నాటికి ప్రపంచ స్థాయి ప్రమాణాలతో పూర్తి చేస్తామని కేంద్ర ఆర్థిక శాఖ మంత్రి శ్రీమతి నిర్మలా సీతారామన్ అన్నారు. నాసిన్ అకాడమీ కోసం మొదటి దశలో 729 కోట్ల రూపాయలను ఖర్చు చేస్తామని, ఇందు అవసరమయ్యే నిధులను ఇప్పటికే కేటాయించడం జరిగిందని కేంద్ర మంత్రి తెలిపారు.
అనంతపురము జిల్లా గోరంట్ల మండలం, పాలసముద్రం గ్రామం వద్ద నేషనల్ అకాడమీ ఆఫ్ కస్టమ్స్, ఇండైరెక్ట్ టాక్సెస్ మరియు నార్కోటిక్స్  అకాడమీ పనులకు భూమి పూజ చేసే కార్యక్రమంలో ఆమె ఈరోజు పాల్గొన్నారు.
ఈ సందర్భంగా ఏర్పాటు చేసిన కార్యక్రమంలో శ్రీమతి నిర్మలా సీతారామన్ మాట్లాడుతూ... ఆంధ్రప్రదేశ్ రాష్ట్ర విభజన సమయంలో రాష్ట్రంలో నాసిన్ అకాడమీని ఏర్పాటు చేస్తామని ప్రధాని శ్రీ నరేంద్రమోడీ హామీ ఇచ్చారని, అందులో భాగంగా మొదటి పార్లమెంట్ బడ్జెట్ సమావేశాల్లోనే అనంతపురం జిల్లా పాల సముద్రం వద్ద అకాడమీని ఏర్పాటు చేస్తామని ప్రకటించారన్నారు.
2015 ఏప్రిల్ నెలలో అప్పటి కేంద్ర ఆర్థిక మంత్రి అరుణ్ జైట్లీ, నాసిన్ అకాడమీ ఏర్పాటుకు శిలాఫలకం ఆవిష్కరణ చేశారని... ఇటీవల కాలంలో అకాడమి నిర్మాణానికి సంబంధించి రైతులు ఇచ్చిన భూమి చుట్టూ ప్రహరీ గోడను నిర్మించడం, రైతులకు పునరావాస  ప్యాకేజీ కింద పరిహారం అండిచామని, ఈ రోజు శంకుస్థాపన కార్యక్రమాన్ని కూడా నిర్వహించడం జరిగిందన్నారు.
ఐఏఎస్ లకు మస్సూరిలోని లాల్ బహదూర్ శాస్త్రి అకాడమీ, ఐపిఎస్ లకు హైదరాబాదులోని సర్దార్ వల్లభ్ బాయ్ పటేల్ అకాడమీలలో ఏ విధంగా శిక్షణ ఇస్తారో అదే విధంగా అనంతపురం జిల్లాలోని పాలసముద్రం వద్ద ఏర్పాటు చేసిన నాసిన్ అకాడమీలో ఐఆర్ఎస్ పాసైన అధికారులకు ప్రపంచస్థాయి ప్రమాణాలతో శిక్షణ ఇవ్వడం జరుగుతుందన్నారు. నాసిన్ అకాడమీలో 2023 సెప్టెంబర్ నుంచి ఐఆర్ఎస్ పాసైన్ అధికారులకు శిక్షణను ప్రారంభిస్తామని శ్రీమతి నిర్మలా సీతారామన్ తెలిపారు. ఈ ఆకాడమికి భూములిచ్చిన రెండు గ్రామాల రైతులకు కేంద్ర మంత్రి ఈ సందర్భంగా ప్రత్యేకంగా ధన్యవాదాలు తెలిపారు. అకాడమీ నిర్మాణానికి నిధుల కొరత లేకుండా చర్యలు తీసుకుంటామన్నారు. ఈ అకాడమీ వల్ల హిందూపురం, పాలసముద్రం ప్రాంతంలో మరింత అభివృద్ధి జరుగుతుందని అన్నారు. కేంద్ర ప్రభుత్వం ఆంధ్రప్రదేశ్ రాష్ట్రానికి అన్ని విధాల సహకారం అందిస్తుందని శ్రీమతి సీతారామన్ అన్నారు.
ఈ కార్యక్రమంలో రాష్ట్ర ఆర్థిక మంత్రి బుగ్గన రాజేంద్రనాథ్, రాష్ట్ర రహదారులు మరియు భవనాల శాఖ మంత్రి మాలగుండ్ల శంకర నారాయణ, కేంద్ర నెహ్రూ యువకేంద్రం  వైస్ చైర్మన్ విష్ణువర్ధన్ రెడ్డి, ప్రభుత్వ విప్ కాపు రామచంద్రారెడ్డి, జిల్లా కలెక్టర్ ఎస్. నాగలక్ష్మి, ఏపీఐఐసీ చైర్మన్ మెట్టు గోవిందరెడ్డి, హిందూపురం పార్లమెంట్ సభ్యులు గోరంట్ల మాధవ్, జిల్లా పరిషత్ చైర్మన్ బోయ గిరిజమ్మ, ధర్మవరం ఎమ్మెల్యే కేతిరెడ్డి వెంకట్రామిరెడ్డి, అహుడా చైర్మన్ మహాలక్ష్మి శ్రీనివాస్, జాయింట్ కలెక్టర్  కేతన్ గార్గ్, పెనుకొండ సబ్ కలెక్టర్ నవీన్, తదితరులు పాల్గొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఆసియా , ఓషియానియా ప్రాంత ఐటియు రీజనల్ స్టాండర్డైజేషన్ ఫోరమ్  ను రేపు ప్రారంభించనున్న శ్రీ దేవుసిన్హ్ చౌహాన్
ఫోరమ్ లో పాల్గొనేందుకు 20 దేశాల నుంచి 250 మందికి పైగా ప్రతినిధులు
ఫోరమ్ తరువాత 09 ఆగస్టు 2022 నుంచి 12 ఆగస్టు 2022 వరకు ఐటియు-టి స్టడీ గ్రూప్ 3 రీజనల్ గ్రూప్ ఆసియా అండ్ ఓషియానియా  సమావేశం
ఆజాదీ కా అమృత్ మహోత్సవ్ లో భాగంగా కమ్యూనికేషన్ మంత్రిత్వ శాఖ 2022 ఆగస్టు 8న న్యూఢిల్లీలో ఆసియా, ఓషియానియా ప్రాంత ఇంటర్నేషనల్ టెలికమ్యూనికేషన్ యూనియన్ రీజనల్ స్టాండర్డైజేషన్ ఫోరమ్  ను నిర్వహిస్తోంది. "టెలికమ్యూనికేషన్స్/ఐసిటిల రెగ్యులేటరీ, పాలసీ అంశాలు" అనే ఇతివృత్తం తో ఫోరమ్ జరుగుతుంది. ఫోరమ్ అనంతరం 2022 ఆగస్టు 09 నుంచి 2022 ఆగస్టు 12 వరకు ఇంటర్నేషనల్ టెలికమ్యూనికేషన్ యూనియన్-టీ స్టడీ గ్రూప్ 3 రీజనల్ గ్రూప్ ఆసియా అండ్ ఓషియానియా  నాలుగు రోజుల సమావేశం జరుగుతుంది.
రీజనల్ స్టాండర్డైజేషన్ ఫోరమ్ ను కమ్యూనికేషన్స్ శాఖ సహాయ మంత్రి శ్రీ దేవుసిన్హ్ చౌహాన్ రేపు ప్రారంభిస్తారు.
రీజనల్ స్టాండర్డైజేషన్ ఫోరమ్ ఆలోచనల నిర్మాణాత్మక మార్పిడికి ఒక వేదిక, సుస్థిరమైన డిజిటల్ మార్పు , ఐటియు ప్రమాణాల పాత్ర, వర్ధమాన మార్కెట్లలో డిజిటల్ ,ఫైనాన్షియల్ ఇంక్లూజన్ కోసం టెక్నాలజీలను
ఉపయోగించుకోవడం, డేటా వాల్యూ ఛైయిన్ , డిజిటల్ హెల్త్ వంటి వివిధ సాంకేతిక పరిజ్ఞాన రంగాలలో భారతదేశ అనుభవంతో సహా ప్రామాణికీకరణ అంశాలను ఫోరమ్ చర్చిస్తుంది. పాలసీ , రెగ్యులేటరీ కోణం లో వివిధ ఉప-ఇతివృత్తాల కింద ఆసియా ,ఓషియానియా రీజియన్ అనుభవాల అంతర్దృష్టిని అందించడం లక్ష్యం గా ప్యానెల్ చర్చ జరుగుతుంది. రీజనల్ స్టాండర్డైజేషన్ ఫోరమ్ లో అకాడెమియా, ఇంటర్నేషనల్ ఆర్గనైజేషన్స్ , ఐ సి టి , రంగం ,భారత ప్రభుత్వం నుంచి 15 మంది ప్రముఖ వక్తలు ప్రసంగిస్తారు, ఐ టి యు సభ్య దేశాలు, సెక్టార్ సభ్యులు, అసోసియేట్లు, విద్యాసంస్థలు, ఇంకా ఐ టి యు కార్యకలాపాలకు సహకరించాలనుకునే ఐ టి యు సభ్య దేశంలోని ఏ వ్యక్తి అయినా ఫోరమ్ లో పాల్గొనవచ్చు. అంతర్జాతీయ, ప్రాంతీయ జాతీయ సంస్థలలో సభ్యులుగా ఉన్న వ్యక్తులు కూడా ఇందులో ఉండవచ్చు. ప్రాంతీయ స్టాండర్డైజేషన్ ఫోరమ్ లో 20 దేశాల నుంచి 250 మందికి పైగా ప్రతినిధులు పాల్గొంటారు.
అభివృద్ధి చెందుతున్న ప్రాంతాల్లో స్టాండర్డైజేషన్ పై తదుపరి పని కోసం ఐటియు-టి రీజనల్ గ్రూప్ ఆఫ్ ఆసియా ఓషియానియా తదుపరి సమావేశంలో ఆర్ ఎస్ ఎఫ్ లో చర్చల కీలక సూచనలు సమర్పించబడతాయి. డిపార్ట్ మెంట్ ఆఫ్ టెలికమ్యూనికేషన్స్ భారతదేశ వివిధ సృజనాత్మక డిజిటల్ ఉత్పత్తులు/సేవలను ప్రదర్శించడానికి ఈ ఫోరమ్ సందర్భంగా ఒక ఎగ్జిబిషన్ ను కూడా నిర్వహిస్తుంది.
ఈ ఫోరం తరువాత ఐటియు-టి స్టడీ గ్రూప్ 3 రీజనల్ గ్రూప్ ఆసియా అండ్ ఓషియానియా  09 ఆగస్టు 2022 నుండి 2022 ఆగస్టు 12 వరకు ఉంటుంది. ఐటియు-టి సభ్య దేశాలు సెక్టార్ సభ్యుల కోసం ఈ సమావేశం జరుగుతుంది. ఈ సమావేశంలో 130 మందికి పైగా పాల్గొంటారు. కోవిడ్-19 కారణంగా మూడు సంవత్సరాల విరామం తరువాత రీజనల్ గ్రూప్ ఆసియా ,ఓషియానియాల సమావేశం భౌతిక మోడ్ లో జరుగుతోంది.ఐటియు-టి స్టడీ గ్రూప్ 3 స్టాండర్డైజేషన్ వర్క్ కు దోహదపడటం , ఆసియా ,ఓషియానియా ప్రాంత ప్రయోజనాలను భద్రపరచడం ఈ సమావేశం లక్ష్యం.
రీజనల్ గ్రూప్ మీటింగ్ లో పాల్గొనే ప్రతినిధుల సామర్థ్యాన్ని పెంపొందించడం కోసం ‘‘ప్రామాణికీకరణలో ప్రభావం” వర్క్షాప్పై బ్రిడ్జింగ్ ది స్టాండర్డైజేషన్ గ్యాప్ శిక్షణ ద్వారా సమావేశంప్రారంభమవుతుంది. దీనికి ఐటియు జెనీవాలోని అధ్యయన బృందాల అధిపతి డాక్టర్ బిలేల్ జమోస్సీ నాయకత్వం వహిస్తారు.
జెనీవా ప్రధాన కార్యాలయానికి చెందిన ఐటియు బృందంతో పాటు, ఆసియా పసిఫిక్ ప్రాంత ఐటియు రీజనల్ ఆఫీస్ డైరెక్టర్ శ్రీమతి అట్సుకా ఒకుడా కూడా ఈ కార్యక్రమాలకు హాజరవుతారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 214.77 కోట్ల డోసులు  అందించారు
గత 24 గంటల్లో 21,63,811 డోసులు అందించారు
దేశవ్యాప్త క్రియాశీల కేసుల సంఖ్య 48,850
మొత్తం కేసుల్లో క్రియాశీల కేసులు 0.11%
ప్రస్తుత రికవరీ రేటు 98.70%
గత 24 గంటల్లో 6,322 మంది కోలుకున్నారు. దీంతో, కోలుకున్నవారి మొత్తం సంఖ్య 4,39,13,294 కు పెరిగింది.
గత 24 గంటల్లో 5,554 కొత్త కేసులు నమోదయ్యాయి.
రోజువారీ పాజిటివిటీ రేటు 1.47%
వారపు పాజిటివిటీ రేటు 1.80%
గత 24 గంటల్లో చేసిన 3,76,855 కొవిడ్ పరీక్షలతో కలిపి ఇప్పటివరకు 88.90 కోట్ల పరీక్షలు చేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ప్రజా పంపిణీలో సంస్కరణల పథకాలపై 'ఆహారం&ప్రజా పంపిణీ' విభాగం ఆధ్వర్యంలో సాధికార కమిటీ సమావేశం ఎఫ్పీఎస్ ఆటోమేషన్, ఓఎన్ఓఆర్సీ ప్రణాళిక పురోగతిపై సమీక్ష
ప్రజా పంపిణీ వ్యవస్థలో సంస్కరణల కోసం చేపట్టాల్సిన కార్యక్రమాలపై 'ఆహారం&ప్రజా పంపిణీ' విభాగం కార్యదర్శి ఆధ్వర్యంలో సాధికార కమిటీ సమావేశం జరిగింది. సభ్యులుగా ఉడాయ్ సీఈవో, ఎన్ఐసీ డీజీ, నాలుగు రాష్ట్రాల కార్యదర్శులు; కేంద్ర ఎలక్ట్రానిక్స్&సమాచార సాంకేతికత మంత్రిత్వ శాఖ, ఎఫ్సీఐ ప్రతినిధులు ఈ సమావేశంలో పాల్గొన్నారు. 'ఒకే దేశం, ఒకే రేషన్ కార్డు'  ప్రణాళిక కింద, 'ప్రజా పంపిణీ పథకం సమగ్ర నిర్వహణ' ను సమీక్షించడానికి, ప్రణాళిక పొడిగింపును ఆమోదించడానికి సమావేశం నిర్వహించారు. ఐఎంపీడీఎస్ కింద చేసిన పనిని కొనసాగిస్తూనే బలోపేతం చేసేలా, వచ్చే ఏడాది మార్చి తర్వాత కూడా కొనసాగించడంపై సమావేశంలో చర్చించారు.
ఎఫ్పీఎస్ ఆటోమేషన్, ఓఎన్ఓఆర్సీ ప్రణాళిక పురోగతి, ఆధార్ అనుసంధానం, వలస కూలీలు సొంతంగా పేరు నమోదు చేసుకుని 'ఒకే దేశం ఒకే రేషన్ కార్డు' ప్రయోజనం పొందేలా మొబైల్ అప్లికేషన్ రూపకల్పనపైనా సమావేశంలో చర్చించారు. 'ఒకే దేశం ఒకే రేషన్ కార్డు' ప్రణాళిక కింద వలస కూలీలకు సాయం అందించేందుకు రాష్ట్రాలు, కేంద్ర పాలిత ప్రాంతాల్లో హెల్ప్లైన్ నంబర్ను కూడా ప్రారంభించాలని యోచిస్తున్నారు.
ప్రతిపాదిత ఐఎంపీడీఎస్ పొడిగింపు కాలంలో, రాష్ట్రాలు, కేంద్ర పాలిత ప్రాంతాల నిధుల అవసరాలను కూడా కేంద్రం తీరుస్తుంది.
ప్రధాన మంత్రి కార్యాలయం
విరుదునగర్ లో పీఎం మిత్ర మెగా టెక్స్ టైల్స్ పార్కు ను ఏర్పాటు చేసినందుకు తమిళనాడును అభినందించిన ప్రధాన మంత్రి
పి. ఎం. మిత్ర మెగా టెక్స్ టైల్స్ పార్కు ఆకాంక్షిత జిల్లా విరుదునగర్ స్థానిక ఆర్థిక వ్యవస్థకు ఊతమిస్తుందని ప్రధాన మంత్రి శ్రీ నరేంద్ర మోదీ అన్నారు.
విరుదునగర్ లో మెగా టెక్స్ టైల్ పార్కును ప్రారంభిస్తున్నట్లు కేంద్ర మంత్రి శ్రీ పీయూష్ గోయల్ చేసిన ట్వీట్ కు ప్రధాన మంత్రి సమాధానమిచ్చారు.
‘'తమిళనాడులోని నా సోదర సోదరీమణులకు ఈ రోజు చాలా ప్రత్యేకమైన రోజు. ఆకాంక్షాత్మక జిల్లా విరుదునగర్ లో పీఎం మిత్ర మెగా టెక్స్ టైల్స్ పార్కు ఏర్పాటు అవుతోంది. ఇది స్థానిక ఆర్థిక వ్యవస్థకు ఊతమివ్వడంతో పాటు రాష్ట్ర యువతకు ప్రయోజనకరంగా ఉంటుంది.‘‘
అని ప్రధానమంత్రి ట్వీట్ చేశారు.